"אודות"

סדרת הספרים "בעצתך תנחני" מציגה גישה בריאה ומחוברת לעבודת השם. הקו הכללי של הסדרה הוא מציאת דרך של התעלות מתוך הכרת המציאות, מתוך הבנה והתחברות, ומתוך התמודדות כנה עם אתגרי החיים בכל מקום: עולם הישיבות, עולם הכוללים, ועולם המעשה.

גדולי ישראל, הלא המה מרן הגרי"ג אדלשטיין, חברי מועצת גדולי התורה הגר"צ דרבקין והגר"י הקר, ועוד ראשי ישיבות ורבנים מהשורה הראשונה, סמכו את ידיהם על הספרים ועודדום בכל פה. הסכמותיהם הנלהבות מעטרות את הספרים.

מאז הופעת הסדרה לאור עולם בשנת תשע"ב ועד עתה, היא חוללה מהפך חשיבתי בקרב רבים וטובים מכל שכבות הציבור, וסייעה רבות בבניית דרך מוצקה של עליה רוחנית, מבוססת ומאוזנת.

ניתן להוריד כאן את החוברת "תיתן אמת" המציגה בקצרה את תכני הספרים, מתמצתת את הגישה שלהם, ומהוה קריאת כיוון.

תגובות

תגובות של קוראים, אחדים מתוך אלפי מגיבים:

"כל דף, כל שורה, נוגעת, מבהירה, מאירה, מחממת. מה עוד אומר? אני רק יכול להודות לבורא העולם שהנחה אותי למצוא את הספר המדהים הזה, שבלי שום גוזמא – אין שום ספר שדיבר אלי כמותו. כל מה שאברכים מדחיקים פנימה, לחוצים, מרגישים כל הזמן שהם מפספסים משהו ולא נוגעים בו. ואתה בספר אחד בא ומרים את המסכה: תתעוררו! תהיו אתם!"

"אין לך מושג מה שעשה לי הספר הזה. הלכת בין הטיפות ואמרת בזהירות מה שצריך לומר, נגעת במורסות כואבות מאוד שמפריעות לכל אברך בן עליה שאיכפת לו מעצמו. כל שורה בספר הזה עשתה אותי למשהו אחר. הוא עושה לי טוב, ונותן לי תחושה נפלאה ומרוממת בעבודת ה'. אני אומר להשי"ת תודה על שכיון אותי לספר הזה".

"קודם כל אני רוצה לומר לך שמאז שקראתי את ספרך בעצתך תנחני לפני 8 שנים, ולאחר מכן את הספרים חישבתי דרכי, שבערך כל ספר קראתי 10 פעמים - חיי השתנו! ודאי שיש עוד המון מה לעשות, אבל אני הרבה יותר מקורקע, יודע מה לעשות ולמה לצפות. תודה רבה לך!!"

"הספר שלך לבחורי הישיבות – מדהים, מדהים, מדהים. אני כל כך שמח שסוף סוף מישהו מרים את הכפפה וכותב על מה שבאמת מציק לבחורים, וכל כך חבל שהספר הזה לא יצא לאור לפני כמה שנים, כשאני עדיין הייתי בחור".